b'\n_START_ARTICLE_\nToivo Lyy\n_START_PARAGRAPH_\nOtto Toivo Lyy (vuoteen 1930 M\xc3\xa4h\xc3\xb6nen; 20. huhtikuuta 1898 Joensuu \xe2\x80\x93 27. hein\xc3\xa4kuuta 1976 Naantali) oli suomalainen runoilija ja k\xc3\xa4\xc3\xa4nt\xc3\xa4j\xc3\xa4.\n_START_SECTION_\nHenkil\xc3\xb6tiedot\n_START_PARAGRAPH_\nLyyn vanhemmat olivat r\xc3\xa4\xc3\xa4t\xc3\xa4limestari Otto M\xc3\xa4h\xc3\xb6nen ja Hilda Maria Pakarinen ja puoliso vuodesta 1929 Eva-Maija Svanberg. H\xc3\xa4n p\xc3\xa4\xc3\xa4si ylioppilaaksi 1918  Helsingin suomalaisesta normaalilyseosta ja opiskeli sitten kirjallisuutta ja kieli\xc3\xa4 Helsingin yliopistossa. Lyy ty\xc3\xb6skenteli aluksi Suomen Kuvalehden toimittajana ja toimi sitten kielentarkastajana Otavalla 1918\xe2\x80\x931924 ja Kustannus Oy Kansanvallan kirjallisena johtajana 1924\xe2\x80\x931928. _NEWLINE_Lyyn Helsingin olympialaisiin 1952 laatiman Olympiahymnin s\xc3\xa4velsi Jaakko Linjama. Avajaisissa sen esitti 500-henkinen sekakuoro Martti Turusen johdolla.  _NEWLINE_Lyy sai Helsingin yliopiston filosofian kunniatohtorin arvon 1964, ja Pro Finlandia -mitali h\xc3\xa4nelle my\xc3\xb6nnettiin 1968.\n_START_SECTION_\nKirjallinen toiminta\n_START_PARAGRAPH_\nLyy toimi vapaana kirjailijan vuodesta 1928 alkaen ja julkaisi runoja ja runok\xc3\xa4\xc3\xa4nn\xc3\xb6ksi\xc3\xa4.'